Naujoji Įpiltis

Naujoji Įpiltis – kaimas šiaurės vakarinėje Kretingos rajono savivaldybės dalyje, 12 km į šiaurės rytus nuo Darbėnų, 2 km į rytus nuo Senosios Įpilties, prie Įpilties upelio.


 Etimologija 

Pavadinimas kilo nuo upėvardžio Įpiltis. Norint atskirti gyvenvietę nuo Įpilties, Senosios Įpilties, kaimas pavadintas Naująja Įpiltimi. Rašytiniuose šaltiniuose vietovardis rašomas , , , .

 Geografija 

Kaimas plyti abipus Įpilties ir Pievupio upelių, o šiaurės vakarinėje dalyje teka Alkupis. Žemės ribojasi su Senąja Įpiltimi, Juodeikiais, Kiaupiškėmis ir Mėmaičiais. Šiaurės rytuose apima dalį Kuniginės ir Degimų miško. Centrine ir šiaurės vakarine dalimi praeina .

 Istorija 

Melioruojamose pievose rastas akmeninio kirvio fragmentas liudija, kad pirmieji gyventojai Naujojoje Įpiltyje apsigyveno I tūkstantmetyje iki Kr.Lietuvos TSR archeologijos atlasas. – Vilnius, 1974. – T. 1. – Eil. Nr. 755 Viduramžiais kaimo žemės priklausė istorinei Įpilties (Impilties) pilies sričiai.

Kaimas įkurtas XVI a. antroje pusėje. 1738 m. jame buvo 12, 1779–1781 m. – 21,Lietuvos mokslų akademijos Vrublevskių bibliotekos rankraščių skyrius. – F. 11–43 1846 m. – 34 dūmai.Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 153

XVIII a. pabaigoje valstiečiai pasipriešino Palangos seniūnui Karoliui Mirbachui. 1782 m. naktį minia apsupo eigulio Jazbučio namus, kuriuose po vilkų medžioklės nakvojo seniūnas. Naujosios Įpilties vaitas ir vaznys pažadinę seniūną ėmė jį koneveikti už tironiją. Užpykęs K. Mirbachas liepė šauliams sučiupti maištininkus, tačiau kieme buvęs vyrų būrys šoko veržtis į vidų, norėdamas susidoroti su seniūnu. Tik šauliams užrėmus duris ir pagrasinus šaudyti, minia paliko seniūną ramybėje.Juozas Jurginis. Lietuvos valstiečių istorija. – Vilnius, 1978. – P. 149

1870 m. kaime buvo 187 revizinės sielos (prievolininkai valstiečiai) ir 1004 rėžiai žemės, už kurią valstiečiai mokėjo išperkamuosius žemės mokesčius Šateikių dvarininkams Pliateriams.Списокъ мировыхъ участковъ и волостей Ковенской губерніи. – Составленъ в 1870 году. – C. 79

XIX a. pab. – XX a. pr. kaimo vakarinėje dalyje, ties Senosios Įpilties riba susiformavo kelių vienkiminių sodybų Naujukų () užusienis.Karte des westlichen Russlands. – Kriegsausgabe, 1918. – H17. Dorbiany

1923 m. kaime buvo 73 ūkiai ir 446 gyventojai.Lietuvos apgyventos vietos. – Kaunas, 1925. – P. 111 Iš 64 gyvenviečių Darbėnų valsčiuje ūkių ir gyventojų skaičiumi Naujoji Įpiltis nusileido tik Darbėnų miesteliui, jų priemiesčiui Kontininkams ir Grūšlaukės bažnytkaimiui. Tarpukariu Naujoji Įpiltis buvo Įpilties seniūnijos centras. Joje 1932 m. atidaryta pradžios mokykla (1950 m. pertvarkyta į septynmetę, 1962 m. perkelta į Lendimus), aktyviai veikė Jaunųjų ūkininkų ratelis.Jaunasis ūkininkas – 1938 m. kovo 24 d. – Nr. 11. – P. 172

Po karo aplinkiniuose miškuose veikė Lietuvos partizanai. Jie 1946 m. kaime nužudė Impilties apylinkės pirmininką V. Zonį.

 Gyventojai 

 Kultūros paveldas 
 Alkakalnis, vadinamas Alkos kalnu
 Įpilties senovės gyvenvietė (I tūkstantmetis – II tūkstantmečio pr.)
 Naujosios Įpilties senosios kapinės, vadinamos Senkapiais, Pilkapiais (XVII–XIX a.)
 Vidgirių senosios kapinės, vadinamos Senkapiais, Maro kapeliais (XVI a. – XX a. pr.)
 Mitologinis akmuo, vadinamas Daubos kūliu
 Monumentalus kryžius su koplytėle (1941 m., meistras Adolfas Karpas; rest. 1983 m., meistras Vladas Piekus)Lietuvos TSR kultūros paminklų sąrašas (tęsinys). – Vilnius, 1977. – Eil. Nr. DV3707
 Koplytėlė su ornamentuoto kryželiu, Švč. Mergelės Marijos Maloningosios ir 2 angeliukų skulptūromis (XX a. pr.)Lietuvos TSR kultūros paminklų sąrašas. – Vilnius, 1973. – P. 672, eil. Nr. 1579
 Koplytėlė su Švč. Mergelės Marijos ir Rūpintojėlio skulptūromis (1940 m., pastatė Liudas ir Ona Karpai, skulptūrų aut. Juozapas Paulauskas)Lietuvos TSR kultūros paminklų sąrašas (tęsinys). – Vilnius, 1977. – Eil. Nr. DV3707
 Švč. Mergelės Marijos ir Šv. Roko skulptūros (Alkos kalno koplyčia; XIX a. pab.; aut. Juozapas Paulauskas)Lietuvos TSR kultūros paminklų sąrašas. – Vilnius, 1973. – P. 672, eil. Nr. 1580, 1581

 Literatūra 
 Julius Kanarskas, Darbėnų apylinkės kaimai. – Švyturys – 1992 m. rugpjūčio 5 d. – Nr. 60. – P. 3

 Šaltiniai 

 Nuorodos 


Kategorija:Kretingos rajono savivaldybės gyvenvietės